**Упутства за ауторе**

У научно-стручном часопису *Sui generis* се објављују радови из области европских интеграција:

- Уводна ријеч главног уредника;

- Изворни научни рад;

- Претходно саопштење;

- Прегледни научни рад;

- Стручни чланак;

- Приказ књиге, истраживања и чланци који су представљени на научним

скуповима, извјештаји са научних и стручних скупова и остали радови који

нису предмет рецензије;

- Обавјештења о наредним стручним и научним скуповима;

- Домаћи аутори заступљени у међународним публикацијама;

- Писмо уреднику.

У часопису *Sui generis* се објављују радови који претходно нису били објављивани, и не налазе се у рецензентском поступку, што ће аутор потврдити својом изјавом приликом достављања рада.

Научни и стручни радови који се објављују у часопису не би смјели прелазити 10 000 ријечи, и ово се односи на све дијелове рада.

Остали радови не би смјели бити дужи од 2 000 ријечи. Саставни дио сваког рада је сажетак од 150 до 200 ријечи те избор кључних ријечи, које је аутор, дужан доставити на језику по свом избору, и на енглеском језику.

***Пропратно писмо***

Уз рад аутор је дужан доставити пропратно писмо које би требало садржавати:

- краћи опис садржаја рада, двије до три реченице, као и додатне информације

о раду које би Уредничком колегијуму могле бити од користи;

- разлоге због којих аутори сматрају да је њихов рад занимљив читаоцима

часописа (новости коју рад доноси);

- краћу биографију аутора (25-30 ријечи);

- контакт адреса и телефон;

- изјаву да рад није раније објављен, и не налази се у рецензентском поступку;

- сагласност да Дирекција обрађује личне податке аутора у сврху провођења уређивачке политике часописа *Sui generis* и заштите интегритета аутора објављених радова.

Радови, заједно с пропратним писмом, се достављају електронском поштом на адресу [sui.generis@dei.gov.ba](mailto:sui.generis@dei.gov.ba).

Дирекција за европске интеграције задржава право да радове објављене у часопису објави и на својој званичној интернет страници, налозима на друштвеним мрежама и другим средствима оглашавања које користи Дирекције за европске интеграције.

***Језик и писмо***

У часопису *Sui generis* се објављују радови на службеним језицима у Босни и Херцеговини (босанском, хрватском и српском) латиничним или ћириличним писмом и на енглеском језику. Радови се објављују на језику и писму према избору аутора.

***Рецензија***

Ако рад задовољава критеријуме часописа, Уреднички колегијум ће га упутити на рецензију. Сваки рад ће оцијенити најмање два непристрасна рецензента, при чему идентитет аутора и рецензента ће бити непознати.

Ако је оцјена једног рецензента позитивна а другог негативна, рад ће се упутити на трећу рецензију.

Коментари и приједлози рецензента ће се доставити аутору у интегралној форми, без назнаке идентитета рецензента, с циљем дораде и кориговања рада. Кориговане радове аутори достављају часопису на адресу [sui.generis@dei.gov.ba](mailto:sui.generis@dei.gov.ba), не касније од пет радних дана од дана пријема захтјева за корекцијом.

***Садржај, форма и техничка обрада рада***

Потребно је рад припремити у складу са сљедећим упутствима:

* документ би требао бити урађен и похрањен у програму MS Word (\*.doc или .docx формат);
* страница стандардне величине (А4);
* стандардни проред који се односи на комплетан рад;
* фонт Times New Roman, 12 pt;
* све маргине 2,5 цм;
* не користити посебне стилове (нпр. болд ни италиц слова);
* не уређивати заглавље (Хедер) као ни доњи дио(Фuтер) документа;
* обавезно означити број странице;
* слике или фотографије прилажу се у \*. jpg формату.

Текст рада и карактеристике електронског документа (*properties*) не би смијеле садржавати било какве показатеље личног идентитета аутора или институције у којој ради.

Достављени радови морају бити лекторисани, а контролу лектуре врше лектори које је одредио Уреднички колегијум.

Прва страница рада би требала садржавати:

* наслов рада на изворном језику рада и енглеском језику,
* датум када је достављена,
* број ријечи у раду,
* име аутора/коаутора и професија,
* контакт електронске адресе,
* сажетак и кључне ријечи на изворном језику рада,
* сажетак и кључне ријечи на енглеском језику (summary, key words).

Сажетак рада би требао да садржава општи приказ теме, методологију рада, резултате и закључак.

Кључне ријечи садржавају појмове који се појављују у тексту, при чему треба избјегавати опште и веома широке појмове, али и ограничене појмове описане с много ријечи.

Табеле и графикони би требали да буду урађени у MS Word-у, с јасно наведеним редним бројем и насловом. Све табеле и графикони ће бити штампани искључиво у црно-бијелој боји.

Напомене и објашњења у раду наводе се у форми фусноте (фоотноте).

***Стил навођења туђих ријечи и навођења извора***

Молимо ауторе да се придржавају Харвардског стила навођења туђих ријечи и навођења извора:

* **Књига (омеђена публикација) једног аутора:**

Berkman, R.I. (1994) *Find It fast: how to uncover expert information on any subject*. New York, HarperPerennial.

* **Књига (омеђена публикација) до четири аутора:**

Reid, D., Parsons, M. & Green, C. (1989) *Staff management in human services: behavioral research and application*. Springfield, Charles C. Thomas.

* **Књига (омеђена публикација) са више од четири аутора:**

Jull, G. et al. (2008) *Whiplash headache and neck pain: research-based directions for physical therapies.* Churchill Livingstone, Edinburgh.

* **Електронска публикација:**

Dronke, P. (1968) Medieval Latin and the rise of European love-lyric [Internet]. Oxford, Oxford University Press. Dostupno na: Netlibrary <http://www.netLibrary.com> [6.7. 2018].

* **Чланак или поглавље књиге:**

Bernstein, D. (1995) Transportation planning. In Chen, W.F. (ed.). *The civil engineering handbook*, Boca Raton, CRC Press, стр. 231-261.

* **Чланак у принтаном или електронском часопису:**

Bennett, M., and James, S. (2001) Through the glass ceiling: women’s experience of modern workplace practices. *Journal of Gender in Business*, 5 (3) June, стр. 32-41.

* **Разни документи и веб-странице:**

Commission of the European Communities (2002) Communication from the Commission: The European Social Dialogue, a Force for Innovation and Change, Proposal for a COUNCIL DECISION establishing a Tripartite Social Summit for Growth and Employment. Brussels, COM(2002) 341 final 2002/0136 (CNS).

The European Parliament, the Council and the Commission. European Pillar Of Social Rights [Интернет]. Dostupno na: <https://ec.europa.eu/commission/sites/beta-political/files/social-summit-european-pillar-social-rights-booklet_en.pdf> [17.4.2019.]

**НАПОМЕНА УРЕДНИЧКОГ КОЛЕГИЈУМА:**

Радови који нису урађени и достављени у складу са наведеним упутствима ће бити враћени ауторима.

Ставови изнесени у часопису *Sui generis* представљају мишљења аутора, а не Дирекције за европске интеграције нити финансијера, односно суфинансијера, уколико је објављивање неког броја било у потпуности или дјелимично финансирано средствима донатора.